Η **Ελεάννα Χριστινάκη** (Παραλίμνι, 16 Δεκεμβρίου 1996), είναι Ελληνοκύπρια διεθνής καλαθοσφαιρίστρια που αγωνίζεται ως σμολ φόργουορντ στον Ολυμπιακό. Επιλέχθηκε να στελεχώσει την εθνική ομάδα μπάσκετ των γυναικών σε ηλικία 17 ετών και από τότε, έχει εκπροσωπήσει την χώρα της πολλές διοργανώσεις. Είναι το δεύτερο νεότερο μέλος που επιλέχθηκε να μπει σε εθνική ομάδα γυναικών. Είναι επίσης αξιοσημείωτο να αναφερθεί ότι ηγήθηκε της εθνικής ομάδας κάτω των 20 ετών.

Σταδιοδρομία
------------

Η Χριστινάκη μπήκε στον Παναθηναϊκό το 2011 και παρέμεινε εκεί για τρία χρόνια, κερδίζοντας την πρώτη θέση στο Πρωτάθλημα Ελλάδας στην Καλαθοσφαίριση των Γυναικών την σεζόν 2012-13. Σε ηλικία 17 ετών προσκλήθηκε να μπει στην εθνική ομάδα καλαθοσφαίρισης. Είναι η δεύτερη νεότερη αθλήτρια που συμμετείχε ποτέ σε εθνική ομάδα. Το 2013, 2014 και 2015 έλαβε το βραβείο της καλύτερης πρωτοεμφανιζόμενης αθλήτριας στην Ελλάδα. Εισήλθε τρεις φορές στην λίστα με τους πέντε πολυτιμότερους αθλητές στην Ελλάδα. 

Επιπλέον, αγωνίστηκε και στον Αθηναϊκό την σεζόν 2014-15. Κατά την διάρκεια αυτής της περιόδου, η Χριστινάκη ήταν MVP στο Ελληνικό Πρωτάθλημα Καλαθοσφαίρισης για τις νέες αθλήτριες. Στην καριέρα της στον Αθηναϊκό έβαζε περίπου 15 πόντους ανά αγώνα και έκανε 5 ριμπάουντ ανά αγώνα.

Στις 21 Σεπτεμβρίου 2022, εντάχθηκε στην ιταλική Σκίο. Με την Σκίο, κέρδισε το Σούπερ Καπ Ιταλίας στις 29 Σεπτεμβρίου συντρίβοντας με 86-58 την Βίρτους Μπολόνια, με τη διεθνή σούτινγκ γκαρντ να έχει 8 πόντους.

Στις 7 Οκτωβρίου 2022, συμφώνησε με την ισπανική Βαλένθια. Στις 31 Δεκεμβρίου 2022, έληξε το προσωρινής διάρκειας συμβόλαιό της και αποχώρησε από την ομάδα.

Στις 2 Ιανουαρίου 2023, επέστρεψε στην ομάδα που την ανέδειξε, τον Παναθηναϊκό, με τον οποίο κατέκτησε το Κύπελλο Ελλάδας αφού η ομάδα νίκησε στον τελικό την Ελευθερία Μοσχάτου με 66-61, με την ίδια να έχει 7 πόντους και 6 ριμπάουντ.

Στις 16 Μαΐου 2023, συμφώνησε να συνεχίσει την καριέρα της στον Ολυμπιακό.

Εθνική ομάδα
------------

Η Χριστινάκη συμμετείχε στο Ευρωπαϊκό Πρωτάθλημα Καλαθοσφαίρισης Κάτω των 20 το 2015 και ήταν μέσα στους πέντε πολυτιμότερους παίκτες της διοργάνωσης, με περίπου 19.7 πόντους ανά αγώνα. Η Χριστινάκη συμμετείχε επίσης στο Ευρωπαϊκό Πρωτάθλημα Καλαθοσφαίρισης Γυναικών Κάτω των 20 το 2016 με περίπου 15.8 πόντους ανά αγώνα, με την εθνική ομάδα καλαθοσφαίρισης. Συμμετείχε επίσης στην Εθνική Ομάδα Καλαθοσφαίρισης Κάτω των 16 της Κύπρου, την σεζόν 2010-11.

Είναι μέλος της εθνικής ομάδας καλαθοσφαίρισης των γυναικών, με την οποία συμμετείχε σε διοργανώσεις όπως το Ευρωπαϊκό Πρωτάθλημα Καλαθοσφαίρισης 2015, 2017, 2023 και στο Παγκόσμιο Κύπελλο 2018. Κατέλαβε την 4η θέση με την ελληνική εθνική ομάδα στο Ευρωπαϊκό Πρωτάθλημα Καλαθοσφαίρισης Γυναικών 2017 και την 9η θέση με την ελληνική εθνική ομάδα στα Παγκόσμια Πρωταθλήματα στην Τενερίφη. Στο Ευρωμπάσκετ Γυναικών 2023, η Εθνική κατετάγη 11η (1-3 νίκες/ήττες). Με την Εθνική γυναικών έχει 65 αγώνες με 418 πόντους (μ.ο: 6.43).

Εξωτερικοί σύνδεσμοι
--------------------

* Profile at eurobasket.com
* at fibaurope.com
* (Αγγλικά) Προφίλ Ελεάννα Χριστινάκη στον ιστότοπο της FIBA

Παραπομπές
----------

1. ↑  «Χριστινάκη: Συνεχίζει στη Σκίο του Δικαιουλάκου | Gazzetta». *www.gazzetta.gr*. Ανακτήθηκε στις 9 Αυγούστου 2023.
2. ↑  Cyprusbasket (29 Σεπτεμβρίου 2022). «O πρώτος τίτλος της Χριστινάκη με την ιταλική Σκίο/ "Τα όνειρα γίνονται πραγματικότητα"». *Cyprus Basket* (στα Αγγλικά). Ανακτήθηκε στις 9 Αυγούστου 2023.
3. ↑  «Στην EuroLeague Women με τη Βαλένθια η Ελεάννα Χριστινάκη». *www.sport24.gr*. Ανακτήθηκε στις 9 Αυγούστου 2023.
4. ↑  administrator (1 Ιανουαρίου 2023). «Τέλος από τη Βαλένθια η Χριστινάκη». *ertnews.gr*. Ανακτήθηκε στις 9 Αυγούστου 2023.
5. ↑  Παναθηναϊκός Αθλητικός Όμιλος (2 Ιανουαρίου 2023). ««Πράσινη» και πάλι η Χριστινάκη!».. Ανακτήθηκε στις 2 Ιανουαρίου 2023.
6. ↑  «Ο Παναθηναϊκός νίκησε 66-61 την Ελευθερία Μοσχάτου με ανατροπή στο τέλος σε ματς-θρίλερ και κατέκτησε το Κύπελλο Γυναικών ΟΠΑΠ». *www.sport24.gr*. Ανακτήθηκε στις 7 Αυγούστου 2023.
7. ↑  «Χριστινάκη: «Ήταν ομαδική προσπάθεια αυτό το Κύπελλο»». *SDNA*. 26 Μαρτίου 2023. .
8. ↑  «Ο Ολυμπιακός έκανε το μπαμ με Χριστινάκη». *www.sport24.gr*. 16 Μαΐου 2023. Ανακτήθηκε στις 19 Ιουνίου 2023.